**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 15.08.2016 г.**

**РЕШЕНИЕ № 164**

На основание чл. 21, ал. 2 във връзка с чл. 21. ал. 1, т. 24 и чл. 44, ал. 1, т. 7 от Закона за местното самоуправление и местната администрация приема отчета за изпълнението на решенията на Общинския съвет – Долни чифлик за периода 09.11.2015-30.06.2016 г., съгласно приложението към докладната записка.

**РЕШЕНИЕ № 165**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация одобрява актуализирана бюджетната прогноза на община Долни чифлик за периода 2017 – 2019 година в частта за местните дейности и справка за прогнозния размер на приходите от данъка върху таксиметров превоз на пътници за периода 2017-2019 г., съгласно приложенията към докладната записка.

**РЕШЕНИЕ № 166**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация и чл. 60 от Административно процесуалния кодекс изменя Решение № 56 от 01.02.2016 г. на Общинския съвет – Долни чифлик за бюджета на община Долни чифлик за 2016 година, както следва:

1. актуализира Списъка на второстепенните разпоредители с бюджетни кредити, считано от считано от 01.08.2016 година, съгласно приложение 1 към докладната записка;
2. актуализира списъка на длъжностите и лицата, които имат право на транспортни разходи, считано от датата на назначаването им, съгласно приложение 2 към докладната записка;

Допуска предварително изпълнение на настоящото решение по реда на чл. 60 от Административнопроцесуалния кодекс.

**РЕШЕНИЕ № 167**

На основание чл. 21, ал. 2 във връзка с чл. 21. ал. 1, т. 23 от Закона за местното самоуправление и местната администрация, чл. 53 от Закона за предучилищното и училищното образование и чл. 7 от Постановление на МС № 84/06.04.2009 г. предлага на Министерския съвет на Република България да бъдат включени в Списъка на средищните училища за учебната 2016/2017 г. ОУ ”Св. Св. Кирил и Методий” с. Старо Оряхово, ОУ ”Св. Св. Кирил и Методий ” с. Голица и ОУ ”Христо Смирненски” с. Гроздьово – община Долни чифлик.

|  |  |  |
| --- | --- | --- |
| ОУ/ селище | Брой ученици по класове | Бр. маломерни и слети паралелки |
|  | І | ІІ | ІІІ | ІV | V | VІ | VІІ | VІІІ |  |
| ОУ „Св. Св. Кирил и Методий” с. Голица | 5 | 5 | 1 | 1 | 3 | 5 | 0 | 1 |  |
|  | Слята –І-ІІІ кл. | Слята-ІІ -ІVкл. | МаломернаVІ | Слята-VІІ-VІІІ | 3+1 слетималомерни |
| НУ „Св. Св. Кирил и Методий” с. Шкорпиловци | 1 | 8 | 7 | 3 | Слята - 9 уч.І - ІІ кл.  | Слята – 10 уч. ІІІ-ІVкл. | 2 слети  маломерни |
| ОУ „Св. Св. Кирил и Методий”с. Венелин |  |  |  | 15 | 11 | 15 | 15 | 5 | 3 маломерни1 слята VІІ и VІІІ клас |
| ОУ „Хр. Ботев” с. Пчелник |  |  |  |  |  |  | 15 | 10 | 2 маломерни |
| ОУ „Св. Св. Кирил и Методий” с. Ст. Оряхово |  |  |  |  |  |  | 16 |  | 2 маломерни |
| ОУ ”Паисий Хилендарски”с. Г.чифлик |  |  |  |  | 16 | 13 | 10 | 10 | 4 маломерни |

**РЕШЕНИЕ № 168**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация и чл. 11, ал. 1, точка 1, 2 и 3, ал. 2, ал. 3, ал. 4 и чл. 11а, ал. 1 на Наредба № 7 от 29.12.2000 г. на МОН за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена,разрешава разкриването на паралелки под норматива за минимален брой ученици и слети паралелки за учебната 2016/2017 г. и тяхното дофинансиране съгласно условията на ал.2-6 от Наредба №7 в следните училища на територията на община Долни чифлик:

**РЕШЕНИЕ № 169**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация дава съгласие за разкриване на две паралелки за деца със СОП- една I-IV клас и една V-VIII клас в ОУ „Св.Св. Кирил и Методий“ с. Старо Оряхово през учебната 2016/2017 учебна година.

**РЕШЕНИЕ № 170**

На основание чл. 21, ал. 2 във връзка с чл. 21. ал. 1, т. 23 от Закона за местното самоуправление и местната администрация и Решение на РСУО – регион Провадия от 19.07.2016 г.

1.Дава съгласие община Долни чифлик да участва с финансов принос върху месечните заплати на екипа за подготовка на проектни предложения по комбинирана процедура за проектиране и изграждане на компостиращи инсталации за предварително третиране на битови отпадъци в размер на 760 лв. месечно, за срок не по- малко от 10 месеца, считано от датата на откриване на процедурата за кандидатстване.

2.Възлага на кмета на община Долни чифлик да извърши необходимите действия за изпълнение на решението.

**РЕШЕНИЕ № 171**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 17, т. 1 от Наредба № 12 от 25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.:

1. Потвърждава, че дейностите по ***проект „Основен ремонт, реконструкция, обзавеждане, закупуване на оборудване, вертикална планировка и подобряване на прилежащото пространство на НЧ „Светлина-1936-Кривини“*** на НЧ „Светлина–1936-Кривини“, с. Кривини отговарят на приоритетите на Общинския план за развитие на община Долни чифлик 2014 – 2020 г.;
2. Потвърждава, че дейностите по ***проект „Ремонт на Народно читалище „Изгрев-1919”, гр. Долни чифлик, община Долни чифлик“*** на НЧ „Изгрев 1919 г. гр. Долни чифлик“, гр. Долни чифлик отговарят на приоритетите на Общинския план за развитие на община Долни чифлик 2014 – 2020 г.;
3. Потвърждава, че дейностите по ***проект „Ремонт на Народно читалище "Кирил Господинов-1903*** ***с. Гроздьово, община Долни чифлик“*** на НЧ „Кирил Господинов-1903 г.“, с. Гроздьово за отговарят на приоритетите на Общинския план за развитие на община Долни чифлик 2014 – 2020 г.;
4. Потвърждава, че дейностите по ***проект „Ремонт на Народно читалище "Христо Ботев-1928", с. Голица, община Долни чифлик“*** на НЧ „Христо Ботев-1928“, с. Голица отговарят на приоритетите на Общинския план за развитие на община Долни чифлик 2014 – 2020 г.;
5. Потвърждава, че дейностите по ***проект*** ***„Ремонт на Народно читалище "Пробуда-1922", с. Старо Оряхово, община Долни чифлик“*** на НЧ „Пробуда 1922-Старо Оряхово“, с. Старо Оряхово отговарят на приоритетите на Общинския план за развитие на община Долни чифлик 2014 – 2020 г.
6. Потвърждава, че дейностите по ***проект „Ремонт на Народно читалище "Пробуда-1962", с. Шкорпиловци, община Долни чифлик“*** на НЧ „Пробуда-1962“, с. Шкорпиловци отговарят на приоритетите на Общинския план за развитие на община Долни чифлик 2014 – 2020 г.
7. Потвърждава, че дейностите по ***проект*** ***„Ремонт на Народно читалище "Васил Левски-1924", с. Пчелник, община Долни чифлик“*** на НЧ „Васил Левски – 1924“, с. Пчелник отговарят на приоритетите на Общинския план за развитие на община Долни чифлик 2014 – 2020 г.
8. Потвърждава, че дейностите по ***проект „Ремонт на Народно читалище "Баръш-2004", гр. Долни чифлик, община Долни чифлик“*** на НЧ „Баръш-2004“, гр. Долни чифлик отговарят на приоритетите на Общинския план за развитие на община Долни чифлик 2014 – 2020 г.
9. Потвърждава, че дейностите по ***проект „Ремонт на Народно читалище "Любен Каравелов-1908", с. Горен чифлик, община Долни чифлик“*** на НЧ „Любен Каравелов-1908“, с. Горен чифлик отговарят на приоритетите на Общинския план за развитие на община Долни чифлик 2014 – 2020 г.
10. Потвърждава, че дейностите по ***проект „Ремонт на Народно читалище "Елин Пелин-1941", с. Ново Оряхово, община Долни чифлик“*** на НЧ „Елин Пелин-1941“, с. Ново Оряхово отговарят на приоритетите на Общинския план за развитие на община Долни чифлик 2014 – 2020 г.

**РЕШЕНИЕ № 172**

На основание чл.21, ал. 2 във връзка с чл. 21. ал. 1, т. 23 от Закона за местното самоуправление и местната администрация, чл. 17, т. 1 от Наредба № 12 от 25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.:

1.Дава съгласие община Долни чифлик да кандидатства по реда и начина, определен от Министерство на земеделието и храните и Държавен фонд «Земеделие» - Разплащателна агенция, с цел получаване на безвъзмездно финансиране с проектно предложение **«Реконструкция и рехабилитация на улична мрежа в гр. Долни чифлик и с. Старо Оряхово, община Долни чифлик»*.***

2.Декларира, че всички дейности по проекта с наименование: **«Реконструкция и рехабилитация на улична мрежа в гр. Долни чифлик и с. Старо Оряхово, община Долни чифлик»**отговарят на приоритетите на Общинския план за развитие на община Долни чифлик 2014 – 2020 г.

3.Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 173**

На основание чл.21, ал. 2 във връзка с чл. 21. ал. 1, т. 23 от Закона за местното самоуправление и местната администрация, чл. 17, т. 1 от Наредба № 12 от 25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.:

1.Дава съгласие община Долни чифлик да кандидатства по реда и начина, определен от Министерство на земеделието и храните и Държавен фонд «Земеделие» - Разплащателна агенция, с цел получаване на безвъзмездно финансиране с проектно предложение ***«Рехабилитация на вътрешно разпределителна водоснабдителна мрежа с. Шкорпиловци»*.**

2.Декларира, че всички дейности по проекта с наименование: ***«Рехабилитация на вътрешно разпределителна водоснабдителна мрежа с. Шкорпиловци»*** отговарят на приоритетите на Общинския план за развитие на община Долни чифлик 2014 – 2020 г.

3.Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 174**

На основание чл.21, ал. 2 във връзка с чл. 21. ал. 1, т. 23 от Закона за местното самоуправление и местната администрация, чл. 17, т. 1 от Наредба № 12 от 25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.:

1.Дава съгласие община Долни чифлик да кандидатства по реда и начина, определен от Министерство на земеделието и храните и Държавен фонд «Земеделие» - Разплащателна агенция, с цел получаване на безвъзмездно финансиране с проектно предложение ***«Реконструкция на път № VAR1175/III-904/, Долни чифлик – Кривини – Голица – Булаир, път № VAR3176/III-2084/, Гроздьово – х. Бункера и рехабилитация на път VAR1171/VAR1174/ Шкорпиловци - к.кс. Шкорпиловци - в.з. Тича - Шкорпиловци».***

2.Декларира, че всички дейности по проекта с наименование: ***«Реконструкция на път № VAR1175/III-904/, Долни чифлик – Кривини – Голица – Булаир, път № VAR3176/III-2084/, Гроздьово – х. Бункера и рехабилитация на път VAR1171/VAR1174/ Шкорпиловци - к.кс. Шкорпиловци - в.з. Тича - Шкорпиловци»*** отговарят на приоритетите на Общинския план за развитие на община Долни чифлик 2014 – 2020 г.

3.Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 175**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост, **допълва** Годишната програмата за управление и разпореждане с имоти – общинска собственост за 2016 г в раздел ‚,3.8. „Продажба на имоти от ОПФ по землища“ с нова точка „3.8.8. гр. Долни чифлик, ПИ № 012999 – нива, IV – категория с площ 334 кв. м (АЧОС № 989 от 20.06.2013 г.).

**РЕШЕНИЕ № 176**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 – 4 от Наредбата за реда за придобиване, управление и разпореждане с общинско имущество в Община Долни чифлик, **дава съгласие** за продажба чрез публичен търг с явно наддаване, одобрява пазарна оценка в размер на 300,00 (триста) лева и я определя за начална продажна тръжна цена на ПИ № 012999 (АЧОС № 989 от 20.06.2013 г) при граници на имота: имот № 012091; имот № 012994; имот № 000872; имот № 001021; имот № 001020.

**РЕШЕНИЕ № 177**

1. На основание на чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2016 г., както следва:
	1. В раздел 3.6 ”Продажба на жилищни имоти” да се добави т. 16 „УПИ-I общ. в кв. 65 с обща площ 965,00 кв. м, находящо се в с. Горен чифлик“;
	2. В раздел 3.6 ”Продажба на жилищни имоти” да се добави т. 17 „УПИ-II общ. в кв. 65 с обща площ 970,00 кв. м“
	3. В раздел 3.6 ”Продажба на жилищни имоти” да се добави т. 18 „УПИ-III общ. в кв. 65 с обща площ 950,00 кв. м“.

**РЕШЕНИЕ № 178**

2. На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал, 1, т. 1, чл. 46, ал. 3 и ал. 4 от Наредбата за реда за придобиване, управление и разпореждане с общинско имущество дава съгласие за продажба чрез публичен търг с явно наддаване, одобрява пазарните оценки и ги определя за начална продажна тръжна цена на имоти, както следва:

* 1. УПИ-XI общ. в кв. 29 с обща площ 740,00 кв. м, находящо се в с. Горен чифлик, начална тръжна цена - 4000,00 ( четири хиляди ) лева без ДДС
	2. УПИ-I общ. в кв. 65 с обща площ 965,00 кв. м, находящо се в с. Горен чифлик, начална тръжна цена – 5170,00 ( пет хиляди сто и седемдесет ) лева без ДДС ;
	3. УПИ-II общ. в кв. 65 с обща площ 970,00 кв. м, находящо се в с. Горен чифлик, начална тръжна цена - 5200,00 ( пет хиляди и двеста ) лева без ДДС;
	4. УПИ-III общ. в кв. 65 с обща площ 950,00 кв. м, находящо се в с. Горен чифлик, начална тръжна цена - 5100,00 ( пет хиляди и сто ) лева без ДДС.

**РЕШЕНИЕ № 179**

На основание чл. 21, ал. 2 и във връзка с чл. 21, ал. 1, т. 8 и т. 11 от Закона за местното самоуправление и местната администрация, чл. 8, ал. 1 от Закона за общинската собственост, чл. 134, ал. 2, т. 6 от Закона за устройство на територията, както и чл. 3, ал. 1 от Наредба за реда за придобиване, управление и разпореждане с общинско имущество дава съгласие за изработването подробен устройствен план-план за регулация и застрояване за изменение на УПИ І- детски комбинат, кв. 75 по плана на гр. Долни чифлик за УПИ Х-общ., УПИ ХІ-общ., УПИ ХІІ-общ., УПИ ХІІІ-общ., УПИ ХІV-общ. и УПИ ХV-общ.

**РЕШЕНИЕ № 180**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 4, чл. 7, чл. 13, ал. 1, т. 2 и чл. 39, ал. 1 и ал. 2 от Закона за концесиите Общинският съвет – Долни чифлик открива процедура за предоставяне на концесия за услуга върху обекти – публична общинска собственост, като **определя:**

1. **обектите на концесията**, както следва:
	1. **Язовир „Пчелник“**, представляващ поземлен имот № 000306 по КВС на с. Горен чифлик, ЕКАТТЕ 16050, АПОС № 330/16.06.2009 г., площ 265.963 дка и начин на трайно ползване „язовир”, *при граници и съседи:**ПИ № 052023 – др. селскост. т., землищна граница – община Долни чифлик, ПИ № 000324 – залесена територия – СИДП ДП ТП ДАС „Шерба“, ПИ № 000316 – полски път – община Долни чифлик, ПИ № 055032 – др. селскост. т. – община Долни чифлик, ПИ № 000312 – полски път – община Долни чифлик, ПИ № 053019 – полски път – община Долни чифлик, ПИ № 000300 – полски път – община Долни чифлик;*
	2. **Язовир „Долни чифлик“**, представляващ поземлени имоти: № 000637 по КВС на гр. Долни чифлик – ЕКАТТЕ 21912, АПОС № 329/15.06.2009 г., площ 291.547 дка *при граници и съседи: ПИ № 000638 – пасище, мера, землищна граница – община Долни чифлик, ПИ № 000021 – водостоп. съор. – Държавен поземлен фонд – МЗХ, ПИ № 000636 – пасище, мера – община Долни чифлик, ПИ № 000639 – пасище, мера, землищна граница – земи по чл. 19 от ЗСПЗЗ и* № 000224 по КВС на с. Кривини – ЕКАТТЕ 39801, площ 47.309 дка, АПОС № 481/14.01.2011 г. и начин на трайно ползване „язовир” *при граници и съседи: ПИ № 010004 – нива, землищна граница – община Долни чифлик, ПИ № 000226 – др. воден терен – ТПК „Колективен труд“, ПИ № 000279 – дере – община Долни чифлик.*
2. **предмет на концесията,** както следва:
	1. основен предмет – възстановяване, управление и поддържане със средства, осигурени от концесионера и на негов риск, на обекта на концесията, срещу правото на концесионера да експлоатира обекта на концесията чрез развъждане и отглеждане на риба и други водни организми и да ползва получената по съответната технология продукция от тях, чрез осъществяване на риболовен, селски и екологичен туризъм, както и чрез организиране на други дейности, които могат да съпътстват основната дейност без да я препятстват, с цел задоволяване потребностите на гражданите и гостите на община Долни чифлик. Основната дейност по предмета на концесията – „аквакултури и свързаните с тях дейности” по смисъла на Закона за водите (ЗВ) и „аквакултури – развъждане и отглеждане на риба и други водни организми” по смисъла на Закона за рибарството и аквакултурите (ЗРА), като аквакултурите по реда на тези закони се практикуват с прилагане на технологиите за полуекстензивно и полуинтензивно рибовъдство в язовира, и интензивно и суперинтензивно рибовъдство в различни технически средства, разположени във водоема или на брега (в сервитута на язовира) или на друг прилежащ към брега терен със законно основание за ползване. Дейността се осъществява по реда на цитираните два основни закона във връзка със Закона за опазване на околната среда (ЗООС), Закона за биологичното разнообразие (ЗБР), Закона за ветеринарномедицинската дейност (ЗВД) и подзаконовата нормативна уредба за тяхното прилагане, както и с други закони, регулиращи допълнителните и съпътстващите дейности.
	2. Допълнителен предмет:
		1. извършване на рехабилитация и ремонт на обекта на концесията като хидротехническо съоръжение с цялата му прилежаща техническа инфраструктура;
		2. извършване на мероприятия, свързани с ерозийните въздействия;
		3. извършване на мероприятия, свързани със защита на съоръженията и населението при екстремни ситуации;
		4. постоянно наблюдение и контрол за състоянието на язовирната стена;
		5. извършване на риск на концесионера и с осигурени от него средства на строителни и/или монтажни работи върху имота във връзка с поставяне на преместваеми обекти по т. 1.4 по нормативно определения ред;
		6. задоволяване на нарасналите нужди на населението от активен отдих и спортно-туристически дейности чрез практикуване на екологичен, селски и риболовен туризъм.
3. **други стопански дейности:**
	1. извършване на други свързани с основната и разрешени от закона развлекателни и атракционни стопански дейности, от които концесионерът може да получава допълнителен доход;
	2. риболовен, селски и екологичен туризъм;
	3. отдих и развлекателни дейности.
4. **принадлежности –** преместваеми обекти и съоръжения, необходими за здравното и санитарно-хигиенното обслужване, за отдих на обслужващия персонал и за съхранение на необходимите материали, които ще бъдат поставени върху имотите.
5. **максимален срок** на концесията– 25 (двадесет и пет) години**.**
6. **начална дата** на концесията – датата на влизане в сила на концесионния договор в едномесечен срок от датата на подписването му, след представяне на предвидените гаранции.
7. **условия за осъществяване на концесията, както и обстоятелствата от фактически или правен характер, настъпването или изменението на които може да доведе до нарушаване на икономическия баланс**:
	1. управление и поддържане на обекта в експлоатационна годност като хидротехническо съоръжение и като обект за аквакултури за срока на концесията;
	2. изпълнение на инвестиционното предложение на концесионера и офертите за инвестициите в частта за техническото състояние на язовира като хидротехническо съоръжение и в частта за технологичното му състояние като обект за аквакултури, представено пред общината, което става неразделна част от концесионния договор;
	3. концедентът не дължи на концесионера компенсации по чл. 6 от Закона за концесиите;
	4. непрехвърляемост на правата и задълженията по концесионния договор, освен с разрешение на Общинския съвет;
	5. предназначението на обекта на концесията не може да се изменя;
	6. концедентът е собственик на всички приращения и подобрения, изградени върху територията на обекта на концесията след изтичане на нейния срок;
	7. при предсрочно прекратяване на концесионнния договор едностранно от концесионера или по негова вина, концедентът не дължи обезщетение;
	8. при ползване на водоема да се спазват нормативните изисквания, свързани с опазването на земните недра, околната среда, защитените със закон територии и обекти, националната сигурност, отбраната на страната и обществения ред, включително чрез предвиждане в инвестиционната програма на концесионера на средства и мерки за това;
	9. всички дейности по предоставената концесия да се извършват в съответствие с установените технически и технологични изисквания и стандарти;
	10. всяка геоложко-техническа, екологична и друга документация, свързана с обекта на концесията, е собственост на концедента и на концесионера;
	11. за срока на концесията документацията се води от концесионера;
	12. за всеки от язовирите да бъдат разкрити най-малко по две работни места;
	13. концесионерът се задължава да извършва дейностите по осъществяване на концесията за услуга, като ги използва добросъвестно, без да допуска неправилната им или опасна експлоатация.
8. **основните права и задължения** по концесионния договор, както следва:
	1. **основни права на концесионера:**
		1. да ползва предоставения му обект за гореописаните дейности,
		2. да получава доходите от извършваната от него концесионна дейност чрез експлоатация на обекта предмет на концесията,
		3. да ползва съществуващата към момента на приемане на обекта инженерна инфраструктура,
		4. да иска изменение на договора за концесия, когато обстоятелствата, при които той е бил сключен се променят трайно и съществено и това доведе до несъответствие между правата и задълженията на двете страни,
		5. да ограничи достъпа на лица за извършване на дейностите или услугите, които има право само той да извършва и да не ограничава достъпа за случаите, предвидени от закона,
		6. да прилага подходящите технологии за топловодната аквакултура (рибовъдство) в малки язовири по подходящ за съответния водоем начин в съответствие с неговите основни хидрологични характеристики и параметри,
		7. в рамките на концесионния договор да прилага и други съвременни технологии в аквакултурите за развъждане и отглеждане на риба и други водни организми в различни технически средства и системи, включително чрез прилагане на Ноу-Хау.
	2. **основни задължения на концесионера:**
		1. да заплаща на концедента уговореното концесионно възнаграждение в срока и по начина и реда определени в договора,
		2. да не прехвърля на трети лица правата и задълженията по договора,
		3. да изпълнява изцяло всички задължения на концедента и изискванията по осъществяването на техническата експлоатация на язовирните стени и съоръженията към тях, уредени в Наредба №13 от 29.01.2004г. за условията и реда за осъществяване на техническата експлоатация на язовирните стени и съоръженията към тях и в други действащи в тази област нормативни актове,
		4. да изготви авариен план, съгласно чл.138а, ал.1 от Закона за водите и по реда на чл.35 от Закона за защита при бедствия,
		5. да съгласува аварийния план по презходната подточка с концедента и със собствениците на каскадно разположените хидротехнически съоръжения по поречието на реката в тримесечен срок от подписването на концесионния договор,
		6. да изпълнява задълженията по чл.35, ал.3 от Закона за защита при бедствия, да изпълнява задължението по чл.142 от Закона за водите,
		7. незабавно за предприема мерки по изпълнение на всички предписания по техническото състояние и експлоатация на язовирната стена и съоръженията към нея, дадени от компетентните органи,
		8. видът, обемът и графиците за извършване на ремонтните работи да се определят от собственика въз основа на протоколите от прегледите за състоянието на язовирните стени и съоръженията към тях съставени от назначена от кмета на общината комисия с участието на концесионера и/или от решенията на експертните технически съвети. Графиците за извършване на ремонтите на стената и съоръженията към нея да се съгласуват с другите евентуални ползватели на вода,
		9. предписанията на комисията и експертния съвет по т. 3 са задължителни за изпълнение от концесионера,
		10. ремонтите по водоема да се изпълняват по работен проект, утвърден от концедента.
		11. да извърши необходимите технически подобрения на съответния водоем при доказана необходимост или предписание от компетентен орган и във връзка със стопанската експлоатация на водоема, изразяващи се по-специално в следното:
			1. ремонт и рехабилитация на стената, като изпълнява функциите на „оператор на язовирна стена“ по смисъла на т. 95 от ДР на Закона за водите.
			2. ремонт или рехабилитация на съществуващ преливник;
			3. ремонт или рехабилитация на съществуващ изпускател;
			4. почистване на дъното от наноси (тиня) в степента на установената необходимост;
			5. почистване на откосите;
			6. предвиденото в инвестиционното предложение на концесионера изграждане на производствена инфраструктура, включваща санитарни възли, построяване на навеси, монтиране на фургони, преместваеми и други обслужващи помещения, доставка и монтиране на специализирано техническо и технологично оборудване и обзавеждане и др.;
			7. изпълнение на мерките и предписанията, дадени от контролните органи по закона за водите, закона за защита при бедствия, закона за рибарството и аквакултурите и другите свързани закони, от общината и от органите на Главна дирекция „Пожарна безопасност и защита на населението“,
		12. да използва водоема рационално и добросъвестността с грижата на добър стопанин, като не допуска неправилна експлоатация и замърсяване на водния ресурс,
		13. да застрахова за своя сметка обекта на концесия, както и да заплаща всички дължими държавни такси, свързани с експлоатацията на водоема, всички данъци и такси по ЗМДТ и разходите по поддържането и експлоатацията на обекта,
		14. да не предоставя права върху обекта на трети лица,
		15. да не извършва и да не допуска извършването на незаконно строителство или други действия, които могат да доведат до увреждане на околната среда или имота - предмет на концесионния договор за съответния язовир,
		16. да изпълнява инвестиционната програма, представена от него при участието му в търга, която е неразделна част от концесионния договор,
		17. да поддържа обекта в добро техническо състояние и да не извършва и да не допуска извършването на действия, които биха застрашили сигурността на имота и изградените в него съоръжения,
		18. да извършва концесионните дейности при спазване на съответните технически и технологични изисквания,
		19. да изпълнява предписанията на концедента и на оторизираните органи и лица,
		20. да изпълнява стриктно изискванията, свързани с опазването на околната среда, защитените със закон територии и обекти на националната сигурност, отбраната на страната и обществения ред,
		21. да не изгражда сгради и трайни съоръжения върху предоставената му земя, които не са предвидени в инвестиционната програма и не са одобрени от общината по съответния ред,
		22. да не допуска действия на трети лица и да не предявява претенции за обезщетение при възникване на непреодолима сила (форсмажорни обстоятелства),
		23. да предоставя на общината информация, свързани с изпълнението на договора за концесия,
		24. да предостави обекта на концедента след изтичането насрока на договора в състояние, годно за експлоатация му,
		25. за правото на ползване на воден обект или за водовземане за извършване на дейността „аквакултури и свързаните с тях дейности” в акваторията на съответния водоем, концедентът е длъжен:
			1. да се снабди с разрешително по реда Закона за водите и съответните документи по свързаните с него закони (Закона за опазване на околната среда и Закона за биологичното разнообразие);
			2. да регистрира язовира като обект за аквакултури по реда на Закона за рибарството и аквакултурите и като животновъден обект по реда на Закона за ветеринарномедицинската дейност.
		26. съгласно чл. 139 ал. 2 от Закона за водите ползвателите на хидротехническото съоръжение поддържат и речното корито на разстояние до 500 м от съоръжението, надолу по течението на реката,
		27. да прилага точния коефициент на използваемост на динамичните водни ресурси (водните количества, които могат да се използват от речните водохващания през летния сезон), когато такъв е предвиден с решение на съответния компетентен орган,
		28. да определя общите обеми на водоема включващи: ретензионен обем над котата на преливника; полезния обем със стопанско предназначение и мъртвия обем за задържане на наносите и осигуряване минималния обем вода за съхранение на водната ихтиофауна,
		29. да извърши геодезично заснемане на котите на водните нива на водоемите към края на сухия период (м.IX-X), които да се приемат за базови коти към момента на заснемането във връзка с необходимостта от последващото проектиране на възстановяването, ремонта и поддръжката на язовира. Водоемите да се завиряват само при обеми съответстващи на техническото им състояние, за да се избегне вероятността от преливане и разрушаване на стените,
		30. да се проведат детайлни хидроложки изследвания (техническа документация за предпроектни проучвания), за всяко водохващане поотделно, с предварително изяснени изисквания за количество на водовземане и/или цели за ползване на водния обект и да се регламентира използването на повърхностни водни количества към съответния водоем съгласно изискванията на Закона за водите,
		31. да не препятства ползването на водоема за водопой на животните в определените за това места на брега.
	3. **Основни права на Концедента:**
		1. да получава договореното концесионно възнаграждение в сроковете и при условията, описани концесионния договор,
		2. да придобие, след изтичане срока на договора или неговото преждевременно прекратяване, правото на собственост върху постройките и другите трайно прикрепени към земята дълготрайни материални активи, инженерната инфраструктура, техническата и друга документация и информация, изготвена във връзка с концесията,
		3. да контролира изпълнението на задълженията по концесионния договор като за целта има право на достъп до обекта и на информация относно осъществяваните дейности,
		4. да прекрати договора, ако концесионерът не изпълнява предвидените в него задължения, както и условията на предоставената концесия,
		5. да търси правата си при установени и отразени в констативен протокол нанесени вреди от концесионера,
		6. да иска изменение на договора за концесия, когато обстоятелствата, при които той е бил сключен се променят трайно и съществено и това доведе до несъответствие между правата и задълженията на двете страни.
	4. **Основни задължения на Концедента:**
		1. да не прекратява едностранно договора за концесия в рамките на неговия срок и да не възпрепятства дейността на концесионера, когато тя се осъществява съгласно действащата нормативна уредба и клаузите на концесионния договор,
		2. да съгласува своевременно предоставените от концесионера инвестиционни програми и работни проекти,
		3. да не предоставя на други лица концесии върху същия обект или за извършване на дейностите, съставляващи съдържание на концесионното право на експлоатация,
		4. да не дава други разрешения за каквото и да е ползване на язовира на други лица за времето на действие на концесионния договор,
		5. да осъществява контрол за спазване на условията по концесията и за изпълнение на задълженията по концесионния договор,
		6. да съгласува работните проекти по реконструкцията на водоема и да съхранява документацията,
		7. да окаже нужното съдействие чрез предоставяне на всички необходими документи за регламентиране от концесионера на ползваните повърхностни водни количества към съответния водоем, съгласно процедурата на закона за водите.
9. **условията и/или забраните за отдаване на обекта на концесията под наем и за предоставяне на дейности по експлоатацията и поддържането му на подизпълнители:**
	1. концесионерът няма право да наема подизпълнители за извършване на дейностите по т.2.1;
	2. концесионерът няма право да отдава под наем територията на обекта на концесията, свързана с извършването на дейностите по т. 2.1;
	3. без да бъде освобождаван от отговорност по концесионния договор, концесионерът може да наема подизпълнители за извършване на услугите и другите стопански дейности по т.3.
10. **вида и размера на гаранциите за изпълнение на задълженията по концесионния договор и/или други обезпечения:**
	1. Парична гаранция за изпълнение на концесионния договор в размер на 100 % от годишното концесионно възнаграждение, която се внася по сметка на концедента в едномесечен срок от подписване на концесионния договор и се поддържа от концесионера в този размер през целия период на концесията.
	2. За осигуряване изпълнението на задълженията свързани с опазване на околната среда и охраната на труда, концесионерът открива специална банкова сметка в банка, съгласувана с концедента, в която отчислява ежегодно по 100 (сто) лева;
	3. При забавено изпълнение на задължението за плащане на годишното концесионно плащане по договора за концесия след датата на падежа, концесионерът дължи на концедента годишното концесионно плащане, увеличено с лихва за забава в размер на законната лихва, установена за страната, за времето на забавата.;
	4. При забавено изпълнение на задължението за плащане на годишното концесионно плащане по договора за концесия повече от 60 (шестдесет) дни от датата на падежа, концесионерът дължи на концедента дължимото годишно концесионно плащане, лихвата по т.8.3 за времето на забавата и неустойка в размер на 0.02 % на ден върху стойността на дължимата, на неизплатената част от годишното концесионно плащане за периода, надвишаващ срока на забавата по т. 10.3
	5. При забавено изпълнение на задължението за плащане на годишното концесионно плащане по договора за концесия повече от 120 (сто и двадесет) дни от датата на падежа, концедентът има право да прекрати едностранно договора за концесия;
	6. При частично плащане на годишното концесионно възнаграждение, концесионерът дължи лихви и неустойки изчислени върху размера на неизплатената вноска, съгласно т. 10.3, т. 10.4 и т. 10.5;
	7. в случай на неизпълнение на инвестиционната програма, концесионерът дължи неустойка в размер на 2%, начислени върху неизпълнената част от инвестиционната програма, в частта, в която неизпълнението не се покрива от гаранцията за изпълнение на инвестиционната програма. Тази неустойка е дължима независимо от гаранцията за изпълнение на инвестиционната програма.
	8. В случай на пълно неизпълнение или забавено, неточно изпълнение на всяко задължение по договора за концесия от страна на концедента, последният дължи на концесионера обезщетение за действително претърпените вреди и пропуснати ползи.
11. **условията и формата за извършване на концесионното плащане:**
	1. **размер на еднократното концесионно плащане, дължимо към датата на влизане в сила на концесионния договор,** както следва:
		1. за язовир „Пчелник“ – 2 650,00 лв. без ДДС;
		2. за язовир „Долни чифлик“ - 3 300,00 лв. без ДДС;
	2. **размер на минималното годишно концесионно плащане за срока на концесията**, както следва:
		1. за язовир „Пчелник“ – 2 650,00 лв. без ДДС;
		2. за язовир „Долни чифлик“ - 3 300,00 лв. без ДДС;
		3. годишното концесионно възнаграждение се актуализира след всеки 5 (пет) години с индекса на потребителските цени, обявяван от НСИ, отнасящ се за годината преди падежа на индексация;
		4. При забава в плащането, концесионерът дължи лихва в размер на законната лихва изчислена върху размера на забавената вноска.
	3. **максимален гратисен период, през който концесионерът се освобождава от извършване на концесионното плащане** – не се предвижда;
	4. **ред за извършване на концесионното плащане -** на две вноски, както следва: първа вноска - до 31.01. на текущата година и втора вноска - до 31.07. на текущата година, вносими по сметка на община Долни чифлик.
	5. **формата на концесионно плащане и/или паричният й еквивалент -** цената на концесията се заплаща на 25 (двадесет и пет) годишни концесионни вноски, всяка под формата на годишно концесионно възнаграждение при условията на т. 11.2, платими по сметка на община Долни чифлик**.**
12. **изисквания, свързани с националната сигурност и отбраната на страната**;
13. **условията за опазването на околната среда, на човешкото здраве и на защитените територии, зони и обекти**;
14. **форма, размер и условия за извършване на компенсация по чл. 6 от Закона за концесиите** - не се предвижда;
15. **задължението на концесионера да застрахова за срока на концесията за своя сметка и в полза на концедента обекта на концесията** – концесионерът е длъжен да застрахова за срока на концесията за своя сметка и в полза на концедента обекта на концесията.;
16. **други изисквания, свързани с характера на концесията, които не са нормативно определени -** определя се една година гратисен период, през който концесионерът да не извършва инвестиционни разходи, като през тази година за сметка на концесионера трябва да се извършат всички проучвателни работи по състоянието на язовира, както и да се изработят проектите за необходимите ремонтни работи по него, вкл. СМР и КСС. През първите три години (36 месеца) след първата гратисна (нулева) година концесионерът е задължен да направи минимум 60 % от предвидените от него инвестиции, записани във внесените документи - обосновка (Инвестиционно предложение/ИП) и оферта.
17. **критериите за комплексна оценка на офертите и тяхната относителна тежест.**
	1. **критерии:**
		1. Първи критерий - икономическата изгода за страните по концесионния договор (концедент и концесионер);
		2. Втори критерий – най-рационалното и ефективно влагане на инвестициите възстановяване на цялостното техническо състояние на язовира и неговото поддържане за срока на концесията (през първите 4 години и в периода след тях);
		3. Трети критерий – най-рационалното и ефективно влагане на инвестициите в технологиите и средствата за производството на риба в язовира за срока на концесията (през първите 4 години и в периода след тях);
		4. Четвърти критерий – най-рационалното и ефективно влагане на инвестициите в екологичните мероприятия за поддържане на добро екологично състояние на язовира в периода от срока на концесията след четвъртата година в двете съставки на основните инвестиции: екологично състояние на техническа инфраструктура на язовира и добро екологично състояние и качество на водната среда (за инвестициите в периода след 4-тата година);
	2. Сумите за двата вида инвестиции по втори и трети критерии са разделени във времето за ползване на концесията на два етапа:
		1. Начални (основни, базови) инвестиции за извършване на основните дейности по привеждане на язовира в добро техническо и технологично състояние за устойчивото му ползване, които се влагат през Първия период (етап) от 3 години след първата гратисна година. Изисква се през тези 3 години да се вложи най-малко 60% от общата сума на съответната инвестиция, което ще гарантира привеждане на язовира, неговите съоръжения и техническата и производствено-технологичната инфраструктура в добро техническо и технологично състояние, а това от своя страна трябва да осигури рационалното му ползване по предмета на концесията през станалите 21 години до края на срока на концесията. Оценява се баланса между тази основна част на инвестициите (до 60% от общата сума) и поддържащите инвестиции за следващия период (остатъка до 40 %).
		2. Поддържащи инвестиции, които се влагат през Втория период (етап) - останалия срок на концесията (след четвъртата година) ежегодно или периодично, която гарантира поддържане на доброто му техническо, технологично и екологично състояние. По същество това са инвестициите в поддържането на добро екологично състояние на язовира по т. 4. Те са диференцирана част от двете основни инвестиции и се влагат след четвъртата гадина поетапно според график, осигуряващ доброто екологично състояние на техническата инфраструктура на язовира и доброто състояние на цялостната технологична инфраструктура, осигуряваща функционирането на язовира по основния предмет на концесията – аквакултури (развъждане и отглеждане на риба и други водни организми).
	3. Оценка по критериите:
		1. Оценка по първи критерий за икономическата изгода за страните по концесионния договор (концедент и концесионер). Оценката се извършва по формула, която се базира на следните финансово-икономически елементи, заложени в офертата:
			1. Предложена цена на концесията без ДДС, но не по-малка от и не по-голяма от четирикратния размер на 2 650.00 лв./год. (две хиляди и шестстотин и петдесет лева) или 66 250,00 лв. (шестдесет и шест хиляди и двеста и петдесет лева.) за язовир „Пчелник“ и 3300 лв./год. (три хиляди и триста) или 82500 (осемдесет и две хиляди и петстотин) за язовир „Долни чифлик" за целия срок на концесията.
			2. Предложен размер без ДДС на инвестициите във възстановяване на техническото състояние на язовира по инвестиционна програма, но не по-малък от и не по-голям от четирикратния размер на 53 192,00 лв. (петдесет и три хиляди и сто деветдесет и два лева) за язовир „Пчелник“ и 66970 (шестдесет и шест хиляди деветстотин и седемдесет) лв. за язовир „Долни чифлик“. Забележка: Не по-малко от 60% от общата сума се влагат през втората, третата и четвъртата година, а останалата сума през периода до края на срока на концесията, която е екологичната съставка от тази обща инвестиция.
			3. Предложен размер без ДДС инвестиции в технологията за отглеждане на риба по инвестиционна програма, но не по-малък от и не по-голям от четирикратния размер на 66 490,00 лв. (шестдесет и шест хиляди и четиристотин и деветдесет лева.) за язовир „Пчелник“ и 83 713 (осемдесет хиляди седемстотин и тринадесет) лв. за язовир „Долни чифлик“. Забележка: Не по-малко от 60% от общата сума се влагат през втората, третата и четвъртата година, а останалата сума през периода до края на срока на концесията, която е екологичната съставка от тази обща инвестиция.
			4. Предложен размер без ДДС на инвестиции в поддържане на добро екологично състояние на язовира по инвестиционна програма, но не по-малък от и не по-голям от трикратния размер на общата сума от 47 873.00 лв. (четиридесет и седем хиляди и осемстотин и седемдесет и три лева) за язовир „Пчелник“ и 60273 (шестдесет хиляди двеста седемдесет и три) лв. за язовир „Долни чифлик“, в т.ч. :
				1. в екологичното състояние на техническата инфраструктура на язовира 21 277,00лв. (двадесет и една хиляди и двеста и седемдесет и седем лева за язовир „Пчелник“ и 26788 (двадесет и шест седемстотин осемдесет и осем) лв. за язовир „Долни чифлик“,
				2. в поддържането на добро екологично състояние на технологията и добро качеството на водата в язовира 26 596,00 лв. (двадесет и шест хиляди и петстотин и деветдесет и шест лева) за язовир „Пчелник“ и 33 485 (тридесет и три хиляди четиристотин осемдесет и пет) лв. за язовир „Долни чифлик“,

Забележка: Размерът на тази инвестиция се определя като сума от остатъците до 100 % от инвестициите по горните две точки. Заложената сума на инвестициите се влага периодично след четвъртата година, т.е. ако там е приета сумата да е точно 60% от общата инвестиция, за тези инвестиции остават останалите 40 % от двете инвестиции.

Разпределението на сумата по години се извършва от инвеститора съобразно нуждите от извършване на текущо поддържане на чашката и бреговете на язовира, почистване и поддържане на съоръженията и за изпълнение на предписанията на контролните органи, както и за провеждане на рибностопански мероприятия, в това число и програмирано зарибяване на водоема.

* + - 1. Формула за оценка на икономическата изгода на предложението:

ИИП = (КПmax/ КП х Ккп) + (СИmax/СИ х Кси) +( ТИмах/ТИ х Кти) + (СЕмах/СЕ х Ксе)

където:

КП - размер на минималното концесионното плащане в лева, заложено в първичната документация за кандидатстване;

КПmax - размер на концесионното плащане в лева, съгласно офертата на участника;

СИ - стойност на минималните инвестиции в техническото състояние на язовира в лева, заложени в първичната документация за кандидатстване;

СИmax - размер на инвестициите в техническото състояние на язовира в лева, съгласно офертата на участника;

ТИ - стойност на минималните инвестиции в технологията за производство на риба в лева, заложени в първичната документация за кандидатстване;;

ТИmax - размер на инвестициите в технологията за производство на риба в лева, съгласно офертата на участника;

СЕ – минимална стойност по екологичните мероприятия в лева, заложени в първичната документация за кандидатстване;

СЕmax - стойност по екологичните мероприятия в лева, съгласно офертата на участника

Множителите в съставните части на формулата представляват коефициенти на тежест в % на отделните критерии, които осигуряват баланс между интересите на концедента и концесионера: Те са:

Ккп - коефициент на тежест на размера на концесионното плащане - 25 %;

Кси - коефициент на тежест за размера на инвестициите в техническото състояние на язовира - 25%;

Кти - коефициент на тежест за размера на инвестициите в технологията за производство на риба в язовира - 35%;

Ксе - коефициент на тежест за предложения по екологичните мероприятия в язовира и в технологиите - 15%;

Оценката по този критерий, получена при залагане на данните във формулата на компютърна програма ще бъде от 1,000 до 4,000. Тя се записва от комисията по провеждане на процедурата до трети знак след запетаята.

* + 1. Оценка по втори критерий за най-рационалното и ефективно влагане на инвестициите за възстановяване на цялостното техническо състояние на язовира и неговото поддържане за срока на концесията (през първите 4 години и в периода след тях) Комисията по провеждане на процедурата оценява офертите и инвестиционните предложения на кандидатите по рационалността, ефективността и структурата на разпределението на инвестициите за възстановяване на цялостното техническо състояние на язовира и неговата инфраструктура по пера за тригодишния период от срока на концесията (през трите години след първата гратисна година). Комисията поставя оценка на предложенията по този критерий от 1,000 до 4,000, която се записва до трети знак след запетаята.
		2. Оценка по трети критерий за най-рационалното и ефективно влагане на инвестициите в технологиите и средствата за производството на риба в язовира за срока на концесията (през 3-те години след първата гратисна година). Комисията по провеждане на процедурата оценява офертите и инвестиционните предложения на кандидатите по рационалността, ефективността и структурата на разпределението на инвестициите за привеждане на язовира в добро технологично състояние за осъществяване на предмета на концесията – аквакултури (развъждане и отглеждане на риба и други водни организми) за срока на концесията (през трите години след първата гратисна година и в периода след тях). Оценява се и предложението за създаване на необходимата технологична инфраструктура за прилагането на приетата и обоснована от кандидата рибовъдна технология(и). Комисията поставя оценка на предложенията по този критерий от 1,000 до 4,000, която се записва до трети знак след запетаята.
		3. Оценка по четвърти критерий за най-рационалното и ефективно влагане на инвестициите в технологиите и средствата за производството на риба в язовира за срока на концесията (през периода след четвъртата година): Комисията по провеждане на процедурата оценява офертите и инвестиционните предложения на кандидатите по рационалността, ефективността и структурата на разпределението на инвестиции за поддържане на язовира в добро екологично състояние на техническата и технологичната инфраструктура за осъществяване на предмета на концесията – аквакултури (развъждане и отглеждане на риба и други водни организми) за годините от срока на концесията след четвъртата година. Предложенията се оценяват по функционалното разпределение на инвестициите по отделни пера и по години или периоди за срока 21 години в двете им съставки: за екологичното състояние на техническа инфраструктура на язовира и за доброто екологично състояние и качество на водната среда в него. Оценява се и структурата на инвестициите по видове, осигуряващи нормалната работа на водоема като техническо съоръжение и като обект за аквакултури. Комисията поставя оценка на предложенията по този критерий от 1,000 до 4,000, която се записва до трети знак след запетаята.
		4. Оценките на кандидатите по четирите критерии се сумират, като сумата от тях представлява комплексна оценка за предложението. Минималната комплексна оценка е 4,000, а максималната – 16,000.
		5. Участниците в процедурата за предоставяне на концесията могат да доказват съответствието си с критериите за подбор „икономическо и финансово състояние“ и „технически възможности и/или професионална квалификация", посочени в обявлението за концесията, чрез възможностите на трети лица – акционери или съдружници, включително на участниците в обединението, бизнес партньори – ЕТ и други юридически лица, както и ангажирани за работа на обекта (постоянно или чрез временна заетост по граждански/консултантски договори) експерти и специалисти с подходящо образование и квалификация.
1. **размер и начин на плащане на гаранцията** за участие в процедурата за предоставяне на концесия - едно минимално годишно концесионно възнаграждение без ДДС, платимо по банков път по сметка на община Долни чифлик, както следва:
	1. за язовир „Пчелник“ – 2 650,00 лева;
	2. за язовир „Долни чифлик“ - 3 300,00 лева;

**РЕШЕНИЕ № 181**

На основание чл. 21, ал. 2 и чл. 21, ал. 1, т. 11 от Закона за местното самоуправление и местната администрация и във връзка с чл. 129, ал. 1 от Закона за устройство на територията одобрява проект на подробен устройствен план (ПУП) - парцеларен план (ПП) за външно електрозахранване 20 кV на ПИ 003345 от стълб в ПИ 182034 по КВС на гр. Долни чифлик, съгласно (приложение 5 към докладната записка).

**РЕШЕНИЕ № 182**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 64а, ал. 2 и чл. 65а, ал. 2 от Закона за защита при бедствия

1.Определя Веселин Стилянов за представител от Общинския съвет – Долни чифлик в Областния съвет за намаляване на риска от бедствия.

2.Определя броя на представителите на Общинския съвет – Долни чифлик в Общинския съвет за намаляване на риска от бедствия - двама общински съветника.

3.Определя представителите на Общинския съвет – Долни чифлик в Общинския съвет за намаляване на риска от бедствия, както следва:

1. Веселин Стилянов
2. Манол Стоянов

**РЕШЕНИЕ № 183**

На основание чл.21, ал.1, т.6 от Закона за местното самоуправление и местната администрация и чл. 3, т.2 от Правилника за реда и начина за отпускане на еднократна финансова помощ на граждани, във връзка с чл. 7 от същия да се отпусне еднократна финансова помощ на следните граждани:

 Елка Баева Иванова от гр. Долни чифлик – 300 лв.

**РЕШЕНИЕ № 184**

На основание чл.21, ал.1, т.6 от Закона за местното самоуправление и местната администрация и чл. 3, т.2 от Правилника за реда и начина за отпускане на еднократна финансова помощ на граждани, във връзка с чл. 7 от същия да се отпусне еднократна финансова помощ на следните граждани:

 Наталия Илиева Георгиева от с. Старо Оряхово – 300 лв.

**РЕШЕНИЕ № 185**

На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124 а, ал. 1 и ал. 7, чл. 124 б, ал. 1 от Закона за устройство на територията:

1. Дава разрешение за изработването на ПУП/ПП за трасето на отвеждащ канализационен клон от ПИ 83404.14.69 до р.Фъндъклийска попадащ в ПИ 83404.14.200, ПИ 83404.14.201, ПИ 83404.19.133 и ПИ 83404.19.137 по КК на с. Шкорпиловци, съгласно представената скица-предложение (приложение 5 към докладната записка).
2. Одобрява представено задание (приложение 2 към докладната записка).

**РЕШЕНИЕ № 186**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост **допълва** Годишната програма за управление и разпореждане с имоти – общинска собственост за 2016 г. в раздел „3.13.2. Учредяване право на строеж, пристрояване и настрояване на нежилищни сгради - 2016 г. ” с т. 1. „УПИ ХІ, кв. 48 гр. Долни чифлик; т. 2 „УПИ І-култ. дом, кв. 17а с . Гроздьово; т. 3 „УПИ ІІІ-за читалище в кв. 46, с. Горен чифлик; т. 4 „УПИ І – култ. Дом , кв. 18 с. Старо Оряхово“.

**РЕШЕНИЕ № 187**

2. На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 37, ал. 6, т. 1 от Закона за общинската собственост, чл. 26, ал. 1, т. 1 от Наредба № 12 от 25 юли 2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., чл. 61, ал. 2, т. 1 от Наредбата за реда за придобиване, управление и разпореждане с общинско имущество в община Долни чифлик, **учредява безвъзмездно право на строеж** за срок от 10 години, считано от датата на подаване на заявлението за подпомагане, върху следните имоти:

2.1. УПИ ХІ, кв. 48 гр. Долни чифлик, при граници на имота: улица ОК 84-85; зелена площ; улица ОК 83-84 на читалище „Изгрев 1919 – гр. Долни чифлик“.

2.2. УПИ І - култ. дом, кв. 17а с. Гроздьово при граници за имота: улица ОК 215-216; улица ОК 216-217; УПИ ХІ-403; УПИ ХІV-405; улица ОК 77а-215 на читалище „Кирил Господинов“ с. Гроздьово.

2.3. УПИ ІІІ-за читалище в кв. 46, с. Горен чифлик при граници за имота: улица ОК 84-127; улица ОК 127-151; УПИ ІV-ресторант; УПИ ІІ-339 и УПИ ХХІ-339 на читалище „Л.Каравелов“ с. Горен чифлик.

2.4. УПИ І – култ. дом, кв. 18 с. Старо Оряхово при граници за имота: улица с ОК 96-95-94-93; УПИ VІІ-134; УПИ ХІ-общ.; улица ОК 103-119; УПИ Х; УПИ ХІІ-общ. на читалище „Пробуда“ с. Старо Оряхово.

**РЕШЕНИЕ № 188**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 64 от Закона за управление на отпадъците и чл. 25, ал. 2, т. 2 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци дава съгласие да бъдат освободени средства от натрупаните отчисления от община Долни чифлик по банкова сметка за чужди средства на РИОСВ – Варна по реда на чл. 64 от Закона за управление на отпадъците за заплащане на предоставяне на услуги на община Долни чифлик по предварително третиране на смесени битови отпадъци и „зелени“ отпадъци, генерирани на територията на общината.